SET พรุ่งนี้ลุ้นดีดตัวต่อ จับตาประชุม ครม. ดันมาตราการกระตุ้นศก.เพิ่ม
บล.ธนชาต มองตลาดวันนี้อาจย่อตัวลงก่อน แต่มีโอกาสดีดตัวขึ้นไปได้ พร้อมให้แนวรับ 1,360-1,350 จุด ส่วนแนวต้าน 1,380 จุด ขณะที่แนะนำให้จับตาการประชุม ครม.ในวันพรุ่งนี้อาจจะมีมาตราการกระตุ้นเศรษฐกิจเพิ่ม
7 ก.ย. 2558

นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยถึงตลาดหุ้นไทยวันนี้ (7 ก.ย.) แกว่งแคบ แต่ค่อนข้างดีเมื่อเทียบกับตลาดต่างประเทศที่ปรับตัวลง เนื่องจากความกังวลการปรับขึ้นอัตราดอกเบี้ยของธนาคารกลางสหรัฐ (FED) และเศรษฐกิจจีน ทั้งนี้ นักลงทุนต่างเฝ้ารอดูการประชุมเฟดในวันที่ 16-17 ก.ย.นี้
แม้ สปช.จะไม่ผ่านร่างรัฐธรรมนูญ แต่มองได้ 2 มุมมอง แม้จะเป็นปัจจัยลบ แต่มองในแง่ศักยภาพการเมืองได้ นอกจากนี้ ให้จับตาการประชุม ครม.ในวันพรุ่งนี้อาจจะมีมาตราการกระตุ้นเศรษฐกิจเพิ่มเติม
แนวโน้มการลงทุนในวันพรุ่งนี้ (8 ก.ย.) ตลาดอาจย่อตัวลงก่อน แต่มีโอกาสดีดตัวขึ้นไปได้ พร้อมให้แนวรับ 1,360-1,350 จุด ส่วนแนวต้าน 1,380 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 5.70 บาท เพิ่มขึ้น 0.10 บาท
AJD ปิดที่ 1.73 บาท เพิ่มขึ้น 0.24 บาท
PTT ปิดที่ 260.00 บาท ไม่เปลี่ยนแปลง
ADVANC ปิดที่ 240.00 บาท เพิ่มขึ้น 2.00 บาท
KBANK ปิดที่ 178.50 บาท ลดลง 2.50 บาท
 
ที่มา: สำนักข่าวอินโฟเควสท์